alibayram/wikipedia-40-langs huggingface dataset:
مارى كورى

مارى كورى Marie Curie اسمها الاصلى قبل الجواز ماريا سكلودوفسكا  Maria Salomea Skłodowska ( وارسو ، بولاندا دلوقتى ، 7 نوفمبر 1867 - باسى ، فرنسا ، 4 يوليه 1934 من جامعة السوربون و اول سيدة تحاضر فى السوربون ، و هى السيدة الوحيدة اللى اخدت جايزة نوبل مرتين مرة فى الفيزياء و اخرى فى الكيمياء.

مارى كانت بنت مدرس فى وارسو فى بولاندا اللى كانت وقتها جزء من الامبراطوريه الروسيه و اظهرت نبوغها و هى مازالت صغيره ، ودخلت عمل لكى تساعد اسرتها ، لكن بالرغم من تميزها فى الدراسه الجامعه ماقبلتشها بسبب التفرقه الجنسيه و السياسيه ضد البولنديين وقتها فاضطرت انها تكمل تعليمها عن طريق دروس سريه فى وارسو كانت اسمها " الجامعه الطائره ".

حلم مارى كان انها تدرس فى جامعة السوربون فى باريس فذهبت الى باريس و أدّت امتبارات القبول و نجحت و درست هناك و كانت اول سيدة فى تاريخ جامعة السوربون تاخد دبلوم فى الفيزياء و كان ذلك فى عام ١٩٢٢م. ابتدت تعمل ابحاثها و تجاربها على معادن تحتوى على عناصر اليورانيوم و الثوريوم فاكتشفت ان فيه معادن تتميز بخواص نشاط الاشعاع اكتر من المتوقع و ده وصل لاكتشاف عنصر كيماوى جديد اتسمى " بولونيوم " ، بعدين اكتشفت عنصر كيماوى ثانى له خواص اشعاعيه كبيره سمى " راديوم ".
معروف كمان أن الصحافة الفرنساويه استفزت مارى كورى جدا لما طلعت عليها اشاعة بعلاقة تربطها هيا و تلميذ زوجها اللى كان ممات فى الوقت ده بول لانجيفين لكن بسرعه بطلت الاشاعات دى والعلما اللى كانو على علاقة بمارى وقفوا جنبها بخطابات وكلمات مؤثرة و كان أبرزهم البرت اينشتاين  ومن الحقائق المثيرة كمان عن مارى كورى أنها بفضل فكرتها بعلاج المصابين من الجنود بجهاز الأشعة السينية المتنقل فى الحرب العالمية الأولى تمكنت من انقاذ حياة كثير جدا من الجنود فى الحرب

اكتشاف الراديوم المشع 

مارى كورى اكتشفت عنصر الراديوم سنة 1898 مع زوجها بيير كورى لما لاحظت ان النشاط الاشعاعى الصادر من معدن اسمه يورانينايت (Uraninite) اكبر بخمس مرات من المفترض ان يخرج من عنصر اليورانيوم او عنصر البولونيوم . بعد ابحاث و تجارب طويله استطاع العالمان ان يحضروا ملح الراديوم كلوريد فى سنة 1902 .احتاج العالمان ان يعملوا تنقيه لعدد من الاطنان معدن اليورانينايت لحد يتمكنوا من تحضير عشر (10/1) جرام من الملح .وفى سنة 1910 استطاعت كورى و عالم اخر اسمه اندريه لويس ديبرين ان يفصلوا لأول مره فى التاريخ عنصر الراديوم لوحده.

جايزة نوبل 

مارى كورى و زوجها بيير حصلوا على جايزة نوبل فى الفيزياء سنة 1903 ، وبعد ما اتوفى زوجها عرضت عليها جامعة (السوربون) انها تاخد مكان زوجها فى التدريس فى الجامعه فكانت اول ست تدرس فى السوربون ، و استمرت فى ابحاثها على عناصر البولونيوم و الراديوم ، و نجحت فى استخراج الراديوم سنة 1919 ، و فى سنة 1911 اخدت جايزة نوبل فى الكيمياء بسبب توصلها لمستخرج نقى لعنصر الراديوم. و تعتبر هى الشخص الوحيد اللى حاز على جايزة نوبل مرتين.

لينكات برانيه

مصادر 

مواليد 1867
وفيات 1934
مدفونين فى البانتيون
مارى كورى
مارى كورى
فرنساويين بولانديين
واخدين جايزة نوبل
ملحدين فرنساويين
لادينيين
مخترعين فرنساويين
متعلمين فى جامعة پاريس
ماريلين مونرو

ماريلين مونرو (Marilyn Monroe) (1 يونيه 1926 - 5 اغسطس 1962) اسمها الحقيقى نورما چين مورتنسون (Norma Jeane Mortenson) هى ممثلة امريكانية ومغنية وكمان منتجة افلام
اخدت سنة 1960 جايزة جولدن جلوب Golden Globe كـأحسن ممثلة .

حياتها 
قضت فترة طويلة من طفولتها فى الملاجئ بس بسبب جمالها ابتدت تشتغل فى مجال عروض الازياء كـ موديل و ده وصلها سنة 1946 لمجال السينيما فى ادوار صغيرة ، و كانت مشهورة بأدوار الاغراء

شغلها 
فى سنة 1950 عملت فيلمين ناجحين جدا ورا بعض اللى هما The Asphalt Jungle و All About Eve و ابتدت شهرتها تزيد شوية شوية و خصوصا بعد ما ابتدت تمثل ادوار كوميدية رحب بيها الجمهور و النقاد. وصلت ماريلين لقمة تألقها و نجاحها بعد ما اتجوزت الكاتب المشهور ارثر ميلر Arthur Miller  ودرست فى Actors Studio. اشهر ادوارها الدرامية فى فيلم Bus Stop و اللى بهرت فيها لحد النقاد و بعدين خدت جايزة الجولدن جلوب عن فيلمها Some Like It Hot سنة 1960.

من افلامها 
 The Misfits (1961)
 Let's Make Love (1960)
 Some Like It Hot (1959)
 The Prince and the Showgirl (1957)
 Bus Stop (1956)
 The Seven Year Itch (1955)
 River of No Return (1954)
 How to Marry a Millionaire (1953)
 Gentlemen Prefer Blondes (1953)
 Niagara (1953)
 All About Eve (1950)
 The Asphalt Jungle (1950)
 Scudda Hoo! Scudda Hay! (1948)
 Dangerous Years (1947)

موتها 
السنين الاخرانية من حياتها كانت صعبة و مليانة مشاكل شخصية و امراض و كمان سمعتها كممثلة انتشرت عنها انها ممثلة صعب التعامل معاها.مارلين مونرو ماتت سنة 1962 بجرعة عالية من دوا اسمه الباربيتيوريت و فيه ناس بتقول انها خدت الجرعة العالية دى بالغلط و فيه ناس بتقول انها خدتها بالقصد علشان تنتحر و كمان فيه ناس تانيين بيفسرو موتها بمؤامرة اتقتلت فيها ماريلين لاسباب سياسية.

لينكات برانيه

مصادر 

ممثلات امريكان
مغنيات امريكيات
منتجين افلام امريكان
يهود امريكان
ملحدين امريكان
ممثلات اغراء
مغنيات اغراء
موديلات امريكيات
موديلات بلاى بوى
بلاى بوى بلاى ميت
عشيقات
امريكان بريطانيين
امريكان نورويجيين
دارسين فى جامعة كاليفورنيا (لوس انجليس)
متعلمين فى معهد مسرح و فيلم لى ستراسبيرج
مالطا

مالطا (جمهورية مالطا) هى دوله صغيره فيها كثافه سكانيه عاليه جداً و هى متكونه من 7 جزر فى البحر المتوسط منهم تلات جزر مأهولة. مساحة مالطا 316 كم مربع وعدد سكانها 410,290 و بكدا بتكون سابع دولة فى العالم فى الكثافة السكانية.

المكان 
مالطا موجودة على بعد 288 كم بس من تونس وعلى بعد 93 كم من صقليه/سيسيلى.

العاصمه 
عاصمة مالطا هى ڤاليتا.

لغات 
مالطا فيها لغتين رسميتين: المالطى و الانجليزى. المالطى: لغة مشتقة من العربى-الصقلى و قريبة فى المفردات و النطق من التونسى. و الطاليانى ساعات بيعتبر لغه تالته, لان معظم القنوات المالطيه و الادب بالطاليانى. و كمان قبل 1936, الطاليانى كانت هى اللغه الرسميه الوحيده للبلد.

تاريخ 
مالطا استقلت عن بريطانيا سنة 1964 و بقت عضو فى الاتحاد الاوروبى من سنة 2004.

 
مالطا
جزر
دول مسيحيه
دول اعضاء فى الاتحاد الاوروبى
مانيليه

مزيكة المانيليه (بالروماني:muzica de manele ) هى نوع من انواع المزيكا الشعبيه المشهوره فى بلاد البلقان و ظهرت اول ما ظهرت فى رومانيا بس بعدين انتشرت فى صربيا و بولجاريا و البانيا و مونتينيجرو(الجبل الاسود).بدات المزيكة فى التمانينات و اوئل التسعينات عن طريق ترجمة و تقليد المزيكة العربية و التركية و كانت بتتغتى فى احياء بوخارست الفقيرة و خصوصا بين مجتمعات الغجر و فى شارع فرينتار السيء السمعة و المشهور بتجار المخدرات و الدعارة. من اشهر و اول الفرق اللى حققت نجاح فرقة آزور( اللون السماوي) فى اواخر التمانينات.و شوية شوية ابتدت تنتشر فى حتت تانية فى رومانيا زي بانات و اولتينيا و حققت نجاحات مش متوقعة.النوع دا من المزيكة بيتتهم دايما بانه بينقل و بيقلد المزيكة و حصلت فضيحة كبيرة لما عملو اغنية (ليه بتكدبي عليا؟) اللى كسرت الدنيا و بعدين اتضح انها مجرد نقل مسطرة من اغنية (ماجاباس) اليونانية المشهورة بتاعة ديسبينا فاندي.

الخصايص 
موسيقى المانيليه عبارة عن خليط من الموسيقى الشرقية( التركية و العربية) والموسيقى البالقانية و فيها تاثير قوي من موسيقى الغجر.

مواضيع الاغاني 
اللى ما بيحبوش مزيكة المانيليه بيتهموها بأنها سطحية و كلماتها متكررة و بتدور حوالين الوسامة و الشطارة بتاعة المغني و عن البنات اللى بيقعو فى حبه. و كمان الفشخرة بالفلوس و حتى ساعات بالبلطجة.المغنيين بيعملو غلطات نحوية كتيرة و الحانهم بسيطة و متكررة.

طريقة اللبس و الموضة 
مغنيين المانيليه رسمو لنفسيهم صورة معينة من الموضة و اللى بتبقى غالبا عبارة عن بناطيل ضيقة و قمصان مشجرة و جزم ليها بوز من قدام.الجيل بيستعملوه بشكل كبير فى تسريحا ت شعرهم و بيحطو بارفانات قوية و بيلبسو سلاسل دهب تقيلة.المرسيدس و البي ام دبليو هما اشهر عربيتين لازم مغنى المانيليه يكون عنده واحدة منهم على الاقل.

راي الناس 
المانيليه مشهورة و منتشره بنجاح فى الاحياء الفقيرة فى رومانيا بس بتقابل نقد قاسي من المثقفين و المتعلمين اللى بيرفضو يسموها مزيكة و بيوصفوها بـ سودو-موزيكا يعني المزيكة الكدابة او المزيكة الفشنك.
القنوات التليفوينية و الراديو ما بتذيعش اغاني المانيليه بشكل كبير بس فيه قنوات متخصصة ما بتذيعش غيرها. فى ليلة راس السنة 2006 كل قنوات التليفزيون الروماني كانت بتذيع اغاني المانيليه و اللى بتعكس نجاحها و قدرتها على جذب المشاهدين على الرغم من الانكار الرسمي ليها و الهجوم الشديد عليها. فى 1 ديسمبر 2005 (يوم العيد الوطني بتاع رومانيا) اكبر قناة تليفزيون فى رومانيا (برو-تي-فى) اذاعت على الهوا عشر ريميكسات مختلفة للنشيد الوطني بتاع رومانيا. و احدة من الريميكسات دي كانت بطريقة المانيليه و دا عمل جدل كبير بين الرومانيين اللى اعتبروه اهانة للنشيد الوطني، بس فى نفس الوقت بين و ورى الناس النجاح الكبير و القبول اللى وصلت له مزيكة المانيليه.

اشهر المغنيين 
 أدريان مينونيه
 مينودورا
 نيكولاي جوتسا
 فلورين سالام
 كاتالين ارابو

لينكات برانيه 
مجموعة من الاغاني الرومانية مانيليه 
 
 سايت لتنزيل مزيكة المانيليه

مانيليه
مانيليه
فرق مزيكا غربيه
مراره

المرارة هىّ جهاز صغير ف الجسم طوله من 7 لـ 10 سنتى دوره انه بيخزّن الصفرا وبيساعد ف عملية الهضم

المرارة بتخزّن حوالى 50 مِللى من الصفرا اللى بتتكون لما الاكل اللى بيبقى فيه دهون بيخش الجهاز الهضمي. الصفرا، اللى بينتجها الكبد، بتستحلب الدهون وتحيّد الأستات ف الاكل المهضوم جزئيا.
بعد ما الصفرا بتتخزّن فى المرارة بيبقى تركيزها اعلى من تركيزها لما كانت ف الكبد، بتقوّى تاثيرها على الدهون.

مرارة
مصرى

مصرى يصف  اى حد او اى حاجه من مصر او متعلق ب مصر .

ممكن يشير المصرى ل:

 مصريين ، مجموعه وطنيه فى شمال افريقيا
 الثقافه المصريه ، ثقافه معقده ومستقره ليها آلاف السنين من التاريخ المسجل
 فن مصرى زى الغنا و الرقص و الافلام و المسرحيات  و التمثيليات
 مطبخ مصرى ، تقاليد الطبخ المحليه فى مصر
 مصر الدوله الحديثه فى شمال شرق افريقيا
 اللغه المصريه الحديثه ، اللغه المستخدمه فى مصر دلوقت
 مواطن مصرى؛ شوف التركيبه السكانيه لمصر
 مصر القديمه ، حضاره من حوالى  3200 قبل الميلاد ل343 قبل الميلاد
 المصريين القدام ، شعب عرقى فى مصر القديمه
 العماره المصريه القديمه ، اسلوب البنا المعمارى المصرى القديم
 المطبخ المصرى القديم, المطبخ المصرى القديم
 لغه مصريه ، اقدم لغه معروفه فى مصر و فرع من عيلة اللغات الأفروآسيويه
 اقباط ، الأقليه المسيحيه المصريه العرقيه
 لغه قبطى أو القبطيه المصريه، أحدث مرحله من اللغه المصريه، تم التحدث بيها فى مصر لحد القرن السبعتاشر، و لسه موجوده فى الليتورجيا القبطيه
 اشكالى و البلقان المصريين ، أقليه عرقيه ناطقه بالألبانيه فى كوسوفو و مقدونيا

الفن والترفيه 

 (فرقة) مصريه ، فرقة روك امريكيه مستقله
 روبين هيتشكوك انجليزى عمل فرقه سماها مصريين
 فرقة المصريين فرقه غنائيه مصريه
 المصرى (فيلم) فيلم أُنتج سنة 1954 للمخرج مايكل كيرتيز، مقتبس من رواية والتارى.
 المصرى روايه تاريخيه صدرت سنة 1945 للكاتبة ميكا والتارى
 كونشرتو البيانو رقم 5 (سان ساين) المعروف كمان باسم المصرى ، كونشيرتو بيانو لكاميل سان ساين

استخدامات تانيه 

 الخط المصرى  ، نوع من الخطوط الرقيقه اللى تتميز بوجود خطوط سميكه تشبه الكتله
 مصرى (شخصيه من العهد الجديد) ،   مصرى يهودى قائد ثوره مسيانيه فى القرن الأول
 Little Egypt مصر الصغيره  منطقه جنوب الينوى ف الولايات المتحده
نيو ايجبت (مصر الجديده) هيا منطقة سكنيه 
ف  ولاية نيوجيرسى فى امريكا.  
 العاشق المصرى (مواليد 1963)، عازف مزيكا و مغنى و منتج امريكى
 هيلى المصرى (1866–1899)، لاعب فى دورى البيسبول الرئيسى فى القرن التسعتاشر
 سفينه مصريه ، سفينه من مصر او اسمها مصريه

شوف 

 مصر (توضيح)
 مصرية (توضيح)
 All pages with titles beginning with بالمصرية
منه شلبى

منة شلبي ممثلة مصرية اتولدت فى 22 يوليه 1982. هيه بنت الرقاصة المعتزلة زيزى مصطفى و هشام شلبي

لستة افلامها 

 بحب السيما 2001
 شباب تيك أواي 2001
 العاصفة 2001
 الساحر 2001
 أوعى وشك 2003
 كلم ماما 2003
 فيلم هندي 2003
 أحلى الأوقات 2004
 السيد ابو العربي وصل 2005
 بنات وسط البلد 2005
 احلام عمرنا 2005
 انت عمري 2005 تامر حسني
 الحياة منتهى اللذة 2006
 ويجا 2006
 عن العشق والهوى 2006
 واحد من الناس 2006
 هى فوضى (فيلم) 2007
 فى محطة مصر 2007
 كده رضا 2007
 الأولى فى الغرام2007
 آسف على الإزعاج2008
 سمير ابو النيل
 الاصليين
 تراب الماس

مسلسلاتها 
 حديث الصباح والمساء 2001
 لدواعي امنية 2002
 أين قلبي 2002
 البنات 2003
 سكة الهلالي 2006
حارة اليهود 2015
واحة الغروب 2017

فيلموجرافيا 

 بيبو و بشير (2011)
 اذاعة حب (2011)
 ميكروفون (2010)
 نقطة دم (2010)
 الجماعة [مسلسل] (2010)
 قلب بريء (2010)
 حكاية بنت (2010)
 نور عيني (2010)
 لستة الباشا (2010)
 مركز التجارة العالمي (2010)
 من قتل تامر وزه [مسلسل إذاعي] (2009)
 حرب الجواسيس [مسلسل] (2009)
 بدل فاقد (2009)
 هيه والظرفاء [مسلسل] (2009) (بيتحضر)
 آسف على الإزعاج (2008)
 هيه فوضى (2007)
 كده رضا (2007)
 الاولة فى الغرام (2007)
 فى محطة مصر (2007)
 عن العشق والهوى (2006)
 لعبة الحب (2006)
 واحد من الناس (2006)
 سكة الهلالى [مسلسل] (2006)
 السيد ابو العربى وصل (2005)
 إنت عمري (2005)
 أحلام عمرنا (2005)
 بنات وسط البلد (2005)
 ويجا (2005)
 الحياة منتهى اللذة (2004)
 أحلى الأوقات (2004)
 شباب تيك اواي (2004)
 بحب السيما (2004)
 اوعى وشك (2003)
 كلم ماما (2003)
 البنات [مسلسل] (2003)
 فيلم هندى (2003)
 الساحر (2002)
 لدواعى امنية [مسلسل] (2002)
 دواعي امنية [مسلسل] (2002)
 اين قلبي [مسلسل] (2002)
 حديث الصباح والمساء [مسلسل] (2001)
 العاصفة (2001)
 سلمى يا سلامة [مسلسل] (2000)
 الكافير (1999)

مواليد 1982
ممثلات مصريات
ممثلات اغراء
جيزاويه
منى زكى

منى زكى (18 نوفمبر 1976 ) هيا ممثله مصريه.

حياتها 
منى زكى اتولدت يوم 18 نوفمبر سنة 1976. اسمها الحقيقي منى على محمد زكى، والدتها اسمها "تهانى". منى زكى اتجوزت الممثل المصرى احمد حلمى، و عندهم بنت اسمها لى لى سنة 2003 وولدين. سليم اتولد سنة 2014 ويونس اتولد سنة 2016. هيا صغيرة سافرت دول كثيره بحكم شغل والدها زى :الكويت وانجلترا والامارات وامريكا.

تعليمها 
منى زكى اخدت الثانويه العامه من انجلترا. درست اعلام ف جامعة القاهرة.

الافلام 
 القتل اللذيذ 1997
 صعيدى ف الجامعة الامريكية 1998
 اضحك الصورة تطلع حلوة 1998
 الحب الاول 2000
 ليه خلتنى أحبك 2000
 عمر 2000 2000
 ايام السادات 2001
 افريكانو 2001
 مافيا 2002
 من نظرة عين 2003
 سهر الليالى 2003
 خالتى فرنسا 2004
 ابو على 2005
 احلام عمرنا 2005
 دم الغزال 2006
 عن العشق والهوى 2006
 حليم 2006
 تيمور وشفيقه 2007
 احكي يا شهرزاد 2009
 ولاد العم 2009

المسلسلات 
 آسيا 2013
 افراح القبة 2016

لينكات برانيه

مصادر 

مواليد 1976
ممثلات مصريات
مصريين مع ثورة 25 يناير
متعلمين فى جامعة القاهره
منى هلا

منى هلا هيه ممثله من مصر

حياتها 
منى هلا من مواليد 15 يناير سنة 1985. ظهرت فى بدايتها مذيعه فى برنامج للاطفال اسمه يللا بينا وعملت دور بعدها فى فيلم الباشا تلميذ. اخر اعمالها هيه مسلسل قلب ميت وفيلم ليلة البيبى دول.

اعمال 

	أطلانتس فيلم (2001).
	الامبراطور مسلسل (2002).
	الباشا تلميذ فيلم (2004).
	سيب و انااسيب فيلم (2004).
	زكي شان فيلم (2005).
	عن قرب فيلم قصير (2005).
	بيت من لحم فيلم قصير (2005).
	العندليب مسلسل (2006).
	القاهره ترحب بكم مسلسل (2006).
	الوان السما السبعه فيلم (2007).
	الملك فاروق (مسلسل) (2007).
	هاي سكول مسلسل (2008).
	لمبه شو سيت كوم (2008).
	الجانب الاخر من الشاطىء مسلسل (2008).
	سكة اللى يروح مسلسل (2008).
	ليلة البيبى دول فيلم (2008).
	ايام الرعب والحب مسلسل (2008).
	عدى النهار مسلسل (2008).
	قلب ميت مسلسل (2008).
	حرمت يا بابا سيت كوم (2009).
	بالالوان الطبيعية فيلم (2009).
	الحادثه اللى جرت مسرحية (2010).
 سنين الحب والملح مسلسل (2010).
	رحيل مع الشمس مسلسل (2010).
	ربع مشكل ميني سيت كوم (2010).
	حقيقة الأوهام مسلسل إذاعي (2010).
	حرمت يا بابا 2 سيت كوم (2010).
	ملكة فى المنفى مسلسل (2010).
	اكتوبر الاخر مسلسل (2010).
	قصة حب [ب] مسلسل (2010).
	أزمة سكر مسلسل (2010).
	منى توف سيت كوم (2011).
	صوت و صوره فيلم (2011).
	لمح البصر فيلم (2011).
	الميدان فيلم (2011).
	اذاعة حب فيلم (2011).
	الجامعة مسلسل (2011).

لينكات برانيه

مصادر 

مواليد 1985
ممثلات مصريات
ممثلات اغراء
كوميديانيين مصريين
مصريين نمساويين
مصريين مع ثورة 25 يناير
موتسارت

ڤولفجانج أماديوس موتسارت (Wolfgang Amadeus Mozart ,نطق ألمانى: ) هو اسمهُ الكامل, و ساعات بيسمّوه "موزار". هو كان من النمسا(أَوستيرايخ). اتولد فى سنة 1756, 27 يناير - و مات سنة 1791, 5 ديسمبر. موتسارت كان مؤلف مزيكه و عازف بيانو. ناس كتير بيعتقدو انهُ واحد من أحسن مؤلفين المزيكه بالنسبه لأى وقت. هو اتولد فى مدينة سالزبورج. خلال حياتهُ القصيره, ألـّف 600 مقطوعه مزيكه, و عدد كبير من الاوپرات زي دون جوفانى و الفلوت السحريه(Die Zauberflöte). اعمالهُ ابتدت مع مينويت (minuet) (رقصة مشهورة فى القرن ال18 و ال19 فى فرنسا). موتسارت اتولد فى عيله مزيكتيه ابوه هو الموسيقار ليوپولد موتسارت (1719 - 1787), و كان باين ان عندهُ قدرات اعجازيه فى سن صغير جداً. لما كان عندهُ خمس سنين, قدر يقرا و يكتب مزيكه و كان عندهُ مهارات كبيره على سنهُ, زى العزف على الكيبورد و الكمنجه. اخر عمل ليه كان "Requiem", و اللى مات قبل ما يخلّصها. موتسارت كان معجزه فى عزف البيانو.اتجوز كونستانزي قيبر ورزق منها ستة اطفال مات 4 وعاش ولدان موتسارت مات و هو عندهُ 36سنه.

شوف كمان 
 ليستة مؤلفين الموسيقى الكلاسيكية الغربية

مواليد 1756
وفيات 1791
موسيقيين نمساويين
ماسونيين
موسيقيين
العصر الكلاسيكى
مؤلف موسيقى من العصر الكلاسيكى
موسوعه

الموسوعه (بالانجليزي: Encyclopedia) هى كتاب او مجموعة كتب بتحتوى على معلومات وافيه عن كل فروع المعرفه او فرع معين من المعرفه. بتتقسم الموسوعة لمواد ، ماده واحده لكل موضوع. المواد بتتقسم على المواضيع فى الموسوعه فى العاده حسب اسم المادة ابجديا وممكن الموسوعه تكون وارده فى مجلد واحد او مجلدات، وده بيعتمد على كمية المواد المدرجه. الموسوعه ممكن تكون عامه او متخصصه فى موضوع معين.

من اشهر الموسوعات العالميه العامه الموسوعه البريطانيه (Encyclopædia Britannica) و موسوعة لاروس. ومن امثلة الموسوعات المتخصصه فى مجال معين الموسوعه القبطيه. الغرض من عمل الموسوعه هو نشر المعرفه بين الناس فى كل نواحى العالم و الحصول على معلومات سريعه عن موضوع معين.

أنواع الموسوعات

موسوعات مطبوعة 
الموسوعات المطبوعة كانت لحد اختراع الانترنت هيا النوع الوحيد من الموسوعات، ومن أشهر الأمثلة عليها هيا موسوعة بروكهاوس (Brockhaus Enzyklopädie) ، موسوعة بريتانيكا (Encyclopædia Britannica)، وإنسيكلوبيدي (Encyclopédie). وبالرغم من فعاليتها كانت ليها جوانب سلبية زي غلائها، تقلها وحجمها، وصعوبة تحديثها.

موسوعات إلكترونية 
ظهرت الموسوعات الإلكترونية لأول مرة فى أواخر القرن ال20 علي اسطوانات CD واللي أشهرها موسوعة إنكارتا من مايكروسوفت ، وفي بداية القرن 21 ابتدت تظهر موسوعات اكبر وأكتر تعقيد زي الجزء الإلكتروني من موسوعة بريتانيكا (هنا)، وموسوعة ويكيبيديا (Wikipedia) الحرة. وفرت الموسوعات الإلكترونية مصدر سريع ومجاني للمعرفة هيا فى الوقت الحالي أكتر أنواع الموسوعات استخدامًا. واجهت ويكيبيديا نقض كبير فى قابلية الاعتماد علي معلوماتها بسبب خاصية التعديل الحر اللي بتسمح لأي حد بتعديل محتواها بشكل مجهول، مع كده أظهر بحث قارن بين الدقة العلمية لمقالات موسوعة بريتانيكا وويكيبيديا إن الدقة بتاعتهم متقاربة بشكل كبير، واللي واجهته موسوعة بريتانيكا اللي نظام تحريرها ومراجعتها بيعتمد علي خبراء بس علي عكس ويكيبيديا اللي بتشتغل علي أساس نظام تطوعي بالرفض والتشكيك التام.

شوف كمان 

 انسيكلوبيديا بريتانيكا
 ويكيبيديا
 كتاب
 الانترنت

مصادر 

ارشادات ويكيبيديا مصرى
ثقافه
كتب
موميا

الموميا هى جثه اتحفظ لحمها و جلدها يأما بالصدفة او بالقصد عن طريق تعرضها لمواد كيمياوية ، البرد الجامد،رطوبة واطية جدا او اتمنع عنها الهوا .

مومياوات الناس و الحيوانات كمان موجودة فى مناطق كتيرة فى العالم نتيجة عوامل حفظ طبيعية او لاسباب ثقافية دينية للحفاظ على الميتين.

المومياوات اللى حنطها المصريين القدام هى اشهر المومياوت فى العالم.

الدين المصري القديم هو اللى خلا المصريين يبتدعو عملية التحنيط علشان يحافظو على الاجسام بعد الموت لأنهم آمنو بالحياة التانية و بالروح اللى ح ترجع للجسم وقت الحساب.

مومياوات
موناكو

موناكو امارة موناكو هيا دوله مستقلهموجوده فى شمال البحر المتوسط بتحدها فرنسا من تلات جهات و هى قريبه من ايطاليا.

جغرافيا 
مساحة موناكو حوالى 1.98 كيلو متر مربع و بتعتبر تانى اصغر دولة فى العالم بعد الفاتيكان

سكان 
عدد سكان موناكو 38,350 و بتعتبر من ازحم دول العالم.

لغه 
لغة موناكو الرسمية هيا الفرنسيه.

سياسه 
موناكو مش عضو فى الاتحاد الاوروبى, عملتها هيا اليورو و عاصمة موناكو هى مونت كارلو Monte Carlo.

مصادر 

 
موناكو
امارات
دول مسيحيه
مونتينيجرو

مونتينيجرو (ومعناها الجبل الاسود) هى دولة أوروبية موجودة فى جنوب شرق اوروبا. تطل على البحر الادرياتيكي و تحدها كرواتيا من الغرب, البوسنه و الهرسك فى شمالها الغربي, صيربيا فى شمالها الشرقي, كوسوفو فى الشرق و البانيا فى جنوبها الشرقي. بودجوريكا هى العاصمة بتاعتها و اكبر مدينة فيها, بس سيتينجي هى العاصمة الملكية السابقة.

بدا تاريخ مونتينيجرو من القرن التاسع الميلادي مع ظهور اقطاعية الدقلجة و اللى كانت ولاية بيزنطيه. الدقلجة كان بيحكمها فوجزلاف و اسرته. فى 1024 و مع نهاية حكم الملك فوجزلاف -اللى استمر 25 سنة- كسب الملك بمعركة حاسمة جمب مدينة بار ضد البيزنطيين, و بقت مستقلة. قوة و رخاء الدقلجة وصلت للذروة فى حكم ابن فوجزلاف الملك ميهيلو [1081-1046] و بعدها ابنه الملك بودين [1081-1101].

مونتينيجرو مصنفة كدولة متقدمة فى "مؤشر التنمية البشريه". ليها عضوية فى الأمم المتحده, منظمة الامن و التعاون فى اوروبا, مجلس اوروبا و عضو منشىء فى اتحاد علشان المتوسط. مونتينيجرو برضو مرشحة لعضوية الاتحاد الاوروبي بعد تقديمها الطلب فى 2008 على امل انها تاخد العضوية فى 2010 و هيا مرشح رسمي لحلف الناتو.

فى سنة 1918 انضمت مونتينيجرو مع صيربيا و دول تانية و عملو اتحاد اسمه يوجوسلاڤيا وفي 3 يونيه 2006 اعلنت مونتينيجرو استقلالها وبعديها على طول فى 28 يونيه 2006 اعترفت بيها الأمم المتحده و بقت العضو رقم 192 فى المنظمة الدولية دي.اللغة الرسمية ليها هى المونتينيجري و هى لغة قريبة جدا من الصيربي و كانت لحد 2004 بتعتبر لهجة من لهجات اللغة الصيربية. اليورو هو العملة الرسمية مع ان الدولة ما هياش عضو فى الاتحاد الاوروبي.
مونتينيجرو دولة صغيرة و مساحتها 13,812 كم يادوب وعدد سكانها 678,177 انسان.

 
مونتينيجرو
دول مسيحيه
ميلانو

[[ملف:Milano, Galleria Vittorio Emanuele II (bombardata) 02.jpg|تصغير|ميلانو اتضربت بالطياره الامريكانيه سنه 1943, ايام الحرب العالميه التانيه
ميلانو (طليانى:Milano) واحدة من اكبر مدن ايطاليا.

جغرافيا 
ميلانو فى سهول لومبارديا.

اقتصاد 
ميلانو واحدة من عواصم العالم للتصميم والأزياء. معرض ڤيتوريو ايمانويل فى ميلانو اقدم مركز تجارى فى العالم. المدينة استضافت المعرض العالمى فى 1906 و اتستضافت المعرض العالمى سنة 2015.

لينكات برانيه

مصادر 

 
 

 
ميلانو
ناجى اسعد

الدكتور ناجى اسعد يوسف ( من مواليد 12 سبتمبر ،سنة 1945 ) هو رياضى مصرى زى مصر فى بطولات العاب القوى الدوليه فى سبعينات واوائل تمانينات القرن العشرين فى دفع الجله ورمى القرص. فى الوقت ده ناجى اسعد كان بطل مصر فى دفع الجله.

انجازاته 
ناجى اسعد بيعتبر واحد من أنجح الابطال فى تاريخ العاب القوى المصرية. كسب ميداليات دهب كتير فى دفع الجله و ميداليات فضه فى رمى القرص. و كان قبلها لاعب كورة سله ف النادى الأهلى من 1966 ولحد 1969. و هو الرياضى المصرى الوحيد فى العاب القوى اللى كسب بميداليات دهب فى تلات بطولات كبرى وهى دورة الالعاب الافريقية ، دورة العاب البحر المتوسط ، البطولات الافريقيه فى العاب القوى

ناجى اسعد هو رقم 130 فى قايمة أحسن 150 فى العالم فى دفع الجلة 20.71 - متر.

حياته 
ناجى اسعد من عيله قبطيه من شمال مصر و عاش فى القاهره واتخرج من كليه التربيه الرياضيه (بنين) فى جامعة حلوان، واشتغل معيد فى الكليه نفسها بعد التخرج ، و اخد درجة الدكتوراه فى التربيه البدنيه ، و دلوقتى بيشتغل استاذ فى الكليه نفسها . كان بيلعب فى فريق النادى الاهلى الرياضى. شكل ناجى اسعد مع زملاته هشام فؤاد جريس ، حسن احمد حماد و محمد نجيب حامد واحد من اقوى الفرق المصرية فى الرمى .وبعد ما بطل لعب اشتغل فى البحرين مدرب لفريق العاب القوى البحرينى ، و رجع مصر فى التسعينيات اشتغل مدير فنى لفريق المنتخب المصرى فى العاب القوى.

مدرسة الرمى 

د. ناجى اسعد كمان بيعتبر احسن مدربين الرمى فى مصر المدير الفنى للمنتخب الوطنى للشباب و وصفه أشرف بكير رئيس اتحاد العاب القوى المصرى بأنه صاحب الفضل الاول فى الحصول على البطولة الافريقية للعبة تحت 20 .

د. ناجى اسعد حط قواعد مدرسة الرمى المصريه الحديثه, أثمر بعد عمل سنتين ميدالية فضية وميدالية برونزية فى بطولة العالم تحت18 سنة, ومن بين الانجازات كمان فى البطولة الافريقية لالعاب القوى 2007, تم اختيار ناجى اسعد مدربا لمنتخب الرمى فى افريقيا

دفع الجلة 

 مرتين بطل افريقيا فى دفع الجلة 1979 ، 1982
 الميداليه الذهبية فى دفع الجلة فى دورة العاب البحر المتوسط سنة 1971 ، فى أزمير (تركيا)
 الميداليه الذهبية مرتين فى دفع الجلة فى دورة الالعاب الافريقية سنة 1973 نيجيريا وسنة 1978 والجزائر
 الميداليه الذهبية مرتين فى دفع الجلة شرق ووسط افريقيا بطولات 1981 و 1982 .
 الميداليه الذهبية فى دفع الجلة سنة 1980 بطولة جرس الحرية البطوله البديله اللى اترتب للامم اللى قاطعت الالعاب الاولمبيه سنة 1980
 الميداليه الفضيه فى دفع الجلة فى دورة العاب البحر المتوسط سنة 1979 ، يوجوسلاڤيا

رمى القرص 
 الميداليه الفضيه فى رمى القرص دورة العاب البحر المتوسط سنة 1971 ، ازمير (تركيا)
 الميداليه الفضيه فى رمى القرص فى دورة الالعاب الافريقية نيجيريا ، 1973.

مواضيع مرتبطة 
 دورة الالعاب الافريقية
 دورة العاب البحر المتوسط
 البطولات الافريقيه فى العاب القوى
 لستة ابطال افريقيا لألعاب القوى

مصادر 

مواليد 1945
رياضيين مصريين
اكاديميين مصريين
اقباط
نانسى عجرم

نانسي عجرم مغنية لبنانية، اتولدت في 16 مايو 1983، ف حي اسمه الاشرفية، ف بيروت. اسمها الحقيقي نانسي نبيل عجرم، ومامتها اسمها ريموندا. هى الاخت الكبيرة فى العيلة، وعندها اخت واخ. اخت اسمها نادين، اصغر منها بسنة (مواليد 1984)، وليها اخ اصغر منها بيشتغل مغني هو كمان، اسمه نبيل عجرم (اتولد في 1985).

بدايتها 

شاركت ف برنامج لبناني اسمه نجوم المستقبل، وهي عندها اتناشر سنة، وخدت المديلية الدهبية ف الغنا. بعدها درست مزيكا، وابتدت تغني ف سن خمستاشر سنة، ومكنتش كمّلت التمانتاشر اللى هو اقل سن عشان تنضم للنقابه بس النقابه اخدتها استثنا. اتشهرت من كليب "اخاصمك اه" سنة 2003، بس الاغنية دي كانت ف الالبوم التالت ليها. لها العديد من الاغاني.

ناسى عجرم ومصر 

نانسى عجرم زى فنانين لبنانيين كتير ارتبطو بمصر، وفن مصر بتحب مصر جداً، وبتقول انها مرتبطه عاطفيا بمصر والشعب المصرى اللى بتكن له مشاعر خاصه. نانسى عجرم غنت لمصر والمصريين اغنية لو سألتك انت مصرى، وبعد ما انتصرت مصر فى الكورة قررت نانسى إنها تغنى اغنيه لمصر اسمها مصر العروسه المحروسه.

حياتها الشخصيه 

نانسي عجرم اتجوزت سنة 2008 بدكتور الاسنان فادي الهاشم، وجابت منه بنت اسمها ميلا، وبالصدفه اتولدت ميلا فى نفس يوم عيد ميلاد نانسي 16 مارس شهر 3. غنت لميلا اغنية يارب تكبر ميلا وعندها طفلة كمان اسمها ايلا.

اعلانتها وجوايزها 

نانسي اتعاقدت مع شركة كوكاكولا عشان تعمل اعلانات فى الدول العربية، وافضل الاعلانات اللى عملتها نانسي اعلان اللى فيه اغنية كأس العالم 2010 مع المغني العالمي كانون، اللى عمل الاغنيه ومعاه من كل بلد مغني، والنسخة العربية عملوها بالمصري عشان اللهجة اسهل ومنتشرة كتير فى الدول العربية، وغير كده ادارة كوكاكولا لها مدير اجنبي ومدير مصري فى الشرق الاوسط. نانسي اخدت ورلد ميوزك اوورد واحدة فى 2008 عن البوم بتفكر فى ايه.

البوماتها 

 محتاجالك : 1998
 شيل عيونك عني : 2001
 يا سلام : 2003
 اه ونص : 2004
 يا طبطب وادلع : 2006
 شخبط شخابيط : 2007
 بتفكر فى ايه : 2008
 نانسي 7 : 2010
 سوبر نانسي : 2012
 نانسي 8 : 2014
 نانسي 9 : 2017

اغانيها الفردية 

 "أنا مصري" و" كويت الشهامة" : 2005
 "أهلي وزمالك" و"حبيب العمر" : 2006
 "الدنيا حلوة" و"بوجه الغضب" : 2007
 "افتح قلبك تفرح" و"يارب تكبر ميلا" 2009
 "مصر المحروسة" و"سلمولي عليه" : 2010
 "وحشاني يا مصر" و"بابا بورتو" : 2011
 "بدك تبقى فيك" : 2012
 "يا غالي" و"اعمل عاقلة" و" خدوا بالكوا دي مصر" : 2013
 "شجع حلمك" مع الشاب خالد : 2014
 "ع البركة" و"معقول الغرام" : 2015

ملاحظه 

نانسي عجرم غنت اول تتر فى رمضان فى مسلسل النجم يحيى الفخراني (ابن الارندلي). فى اكتوبر 2009 اتعينت سفيرة للنوايا الحسنة فى الشرق الاوسط والوطن العربي، اللى بيضم 22 دولة، واللى عينها صندوق الأمم المتحدة للطفولة - يونيسيف. وقال راي فيرجيليو اللى مسئول عن المنظمة أنو اختارها عشان هتساعد فى دعم القضايا اللى بتهتم بها اليونيسيف فى المنطقة. فى حفلة نصر اربعين احتفالاً بعيد 6 اكتوبر، غنت فى اخر اوبريت فى الحفلة اكتوبر 2013.

مصادر

لينكات برانيه 

 
 
 
 
 صور نانسي في الكريسماس على pagearabia
 نانسي عجرم بتهنئ و تبارك المصريين بالفوز
 جورنال جزايري بتوصف نانسي بـ"العقرب" عشان شجعت مصر او الفراعنه 

مسيحيين لبنانيين
مغنيات لبنانيات
مغنيات اغراء
نجيب ساويرس

نجيب ساويرس (اتولد فى 15 يونيه 1954) واحد من اغني و اشهر رجال الاعمال المصريين، رمز لرجل الاعمال الناجح المخلص لشغله و لبلده، و يبقى ابن انسى ساويرس مؤسس مجموعة اوراسكوم. نجيب ساويرس رئيس شركة اوراسكوم تليكوم و شركة موبينيل. مجلة فوربس ذكرت سنة 2008 ان ثروته حوالي 12.7 بليون دولار و بتزيد و جه ترتيبه الستين من بين اغنى البيليونيرات فى العالم
فى سنة 2009 و مع الازمه الاقتصاديه العالميه خسر نجيب ساويرس 9 بيليون دولار من فلوسه و اتراجع ترتيبه لرقم 205 على مستوى العالم بثروه قيمتها 3 بيليون دولار بس.
نجيب كمان صاحب قناة او تى فى التليفزيونية و مشارك فى جرنال المصري اليوم نجيب ساويرس معروف بتوجهاته الليبرالية و وطنيته و دعمه للهوية المصريه و الثقافه المصريه ، و فى بعض الترجمات اللى بتظهر على قناة او تى فى مكتوبة باللغه المصريه الحديثه (المحليه). ساويرس تقدمى و مشهور بعدائه للاخوان المسلمين و صرح كام مرة انه متضايق من تغلغل التأسلم المتطرف فى المجتمع المصري و كمان بيقول انه مش ضد الحجاب.

شوف كمان 
 نجيب ساويرس و ميكى ماوس
 حزب المصريين الأحرار
 ليستة اغنية مصر سنة 2009

لينكات خارجيه 
 http://www.otelecom.com/about/manageView.aspx?TopManageId=97 
 كانت دموعه..من اجل مصر

مصادر 

نجيب ساويرس
مواليد 1954
مليارديرات مصريين
اقباط
ليبراليين مصريين
غاسلين اموال
سوهاجيين
ناس من طهطا
مصريين ضد ثورة 25 يناير
نزار قبانى

نزار توفيق قباني (21 مارس 1923 - 30 ابريل 1998) الشاعر والناشر و كان دبلوماسي سورى سفير لسوريا فى لندن بين 1952 - 1955. اسلوبه جمع بين البساطة والأناقة فى استكشاف مواضيع الحب، الشبق، الحركة النسائية، او الدين، والقومية العربية. عمل دار نشر لأعماله فى بيروت سمّاها "منشورات نزار قباني". وهو واحد من أكثر الشعراء المعاصرين مدح في جامعة دول العربية. وكان من المسلمين السنة وابنه اسمه عمر. من اقواله "ان الحب فى العالم العربي سجين و أنا اريد تحريرة، اريد تحرير الحس و الجسد العربي بشعري، ان العلاقة بين الرجل و المرأة فى مجتمعنا غير سليمة".

اعماله 
من اعمال نزار قبانى قصيدتهُ المشهورة بلقيس، رسالة من تحت الماء، قارئة الفنجان، هوامش على دفتر النكسة، متى يعلنون وفاة العرب، اشهر الفنانين اللى غنوا اشعاره فيروز، عبد الحليم حافظ، ام كلثوم، ماجدة الرومي, محمد عبد الوهاب و كاظم الساهر.

من اقواله الشهيرة: لا يمكنك إسعاد الجميع، أنت لست "تاكو"

لينكات برانيه 
 صفحة نزار قباني
 موقع نزار قباني
 ديوان نزار قباني

مصادر 

- انظر عزالدين المناصرة: كتاب تذوق النص الأدبي- تحليل لقصيدة نزار قباني ( سيأتي نهار ) منشورات جامعة فيلادلفيا عمان 1996.

مواليد 1923
وفيات 1998
شعرا سوريين
ديبلوماسيين سوريين
نسويين سوريين
نمر

النمر ( ; tiger;  Panthera tigris) حيوان ثديى آكل لحوم ضخم من فصيلة السنوريات و هو اكبر عضو فى عيلة القطط.

النمر حيوان مفترس و هو اكبر قط من بين الاربع قطط الكبيره (النمر - الاسد- الفهد - التشيتا).

النمر من الممكن ان يصل طوله الى اربعه امتار (13 قدم) فى الطول الاجمالى، و وزنه من الممكن ان يصل الى 300 كيلوجرام (660 رطل) . من الامور الاكثر تميزاً للنمور هى الفرو المخطط بخطوط سوداء رأسى مع الالوان الابيض والبرتقالى .

النمور بتعتبر من بين الحيوانات الاكثر شعبيه فى العالم. و لها مكانه بارزه فى التراث الشعبى والاساطير القديمه، والادب الحديث.

النمور بتظهر في الاعلام بشكل دارج وكتعويذة و ايضاً كشعار للفرق الرياضيه وتعتبر النمور الحيوان الوطنى لكثير من البلاد الاسيويه مثل الهند . جميع انواع النمور اللى على قيد الحياة هي تحت الحمايه الرسمية للبلاد.

موطن النمر 

تاريخيا النمور كانت موجودة فى بلاد ما بين النهرين و القوقاز و فى معظم اجزاء جنوب و شرق اسيا .

موطن النمر شرق اسيا و جنوبها و بتعتبر شبه القاره الهنديه موطن أكتر من 80% من النمور البريه فى العالم.
زمان كانت النمور بتعيش فى حتت كتيره فى اسيا، من القوقاز و بحر قزوين لحد سيبيريا و اندونيسيا. خلال القرن التسعتاشر اختفت النمور تماما من غرب اسيا كلها و بقت بتعيش فى مناطق معزوله. اختفت النمور من جاوه خلال النص التانى من القرن التسعتاشر.

تطور النمر 
اقدم بقايا للنمور تم اكتشافها فى الصين وجاوه. الانواع دى كانت عايشه من حوالى 2 مليون سنه فى بداية العصر الجليدى وكانت اصغر من النمور. احافير النمور الحقيقيه تنبع من جاوه من حوالى ما بين 1,6 و 1,8 مليون سنه.

سلالات النمور 

فيه تسع سلالات للنمور منها تلاته انقرضت وسلاله واحده متوقع انها تنقرض قريب. سلالات النمور بتتصنف حسب اعدادها.

النمر البنجالى 
سلالة نمر البنجال او النمر الملكى البنجالى بتعيش فى اجزاء من الهند و بنجلاديش و نيبال، بوتان، وبورما.

النمر الهندى-الصينى 
سلالة النمر الهندى-الصينى بتعيش فى اجزاء من كامبوديا والصين، لاوس، بورما، تايلاند وفييتنام.

النمر المالاوى 
سلالة النمر المالاوى بتعيش بس فى شبه جزيرة المالايو.

النمر السومطرى 
سلالة النمر السومطرى بتعيش فى جزيرة سومطره وتعتبر سلالة النمر السومطرى اصغر السلالات الحيّه.

النمر السيبيرى 
النمر السيبيرى معروف برضه باسم النمر الامورى او نمر شمال الصين او نمر منشوريا وهوا اكبر انواع السنوريات، بيتمركز فى روسيا سيبريا. فروه بيخليه يقدر يعيش فى التلج. وتعداد نمور سیبریا دلوقتى وصل ل 500 وهیه من الحیوانات المتهدده بل انقراض.

نمر جنوب الصين 
نمر جنوب الصين هو واحد من اكتر عشر انواع حيوانات معرضه للانقراض ف العالم.

التهجين 

التهجين ( hybridization) بين القطط الكبيره، بما فيها النمر، حصل اول مره فى القرن التسعتاشر علشان جناين الحيوان تعرضها علشان تحقيق مكاسب ماليه. التهجين لسه بيحصل وخصوصا فى جناين الحيوان فى الصين.

الاسود ممكن تتوالد مع نمور  فى أغلب الاحيان نمور من فروع النمر السيبيرى الامورى والبنجالى والناتج الهجين اللايجر او التايجون.

اللايجر تهجين بين الاسد الدكر والنمره النتايه اللايجر بتنمو اكبر بكتير من اى من الوالدين. التايجون تهجين بين النمر الذكر والاسد النتايه.

مصادر 

ثدييات
نيكولاى تشاوشيسكو

نيكولاي تشاوشيسكو (بالرومانى Nicolae Ceauşescu) ( اتولد26 يناير ،1918 – 25 ديسمبر ، 1989) كان ديكتاتور شيوعي حكم رومانيا من سنة 1965 لحد سنة 1989 لما قامت ثورة انهت حكمة و اعدمته هو و مراته ايلينا بالرصاص قدام التليفزيون بعد ما عملو له محاكمة عسكرية استمرت ساعتين بس و اتحكم عليه ساعتها بالاعدام بتهم ارتكاب جرايم ضد الدولة، الابادة الجماعية و تدمير الاقتصاد الروماني.

بداية حياته 
ولد نيكولاي فى قريه فى اولتينيا فى جنوب رومانيا و لما بلغ من العمر احدى عشره سنه ذهب الى العاصمه بوخارست وعمل هناك بتنظيف الاحذيه ثم بعد ذلك انضم للحزب الشيوعي الروماني و قبض عليه اكثر من مره لان هذا الحزب كان ممنوع فى تلك الفتره . تشاوشيسكو التقى بزوجته ايلينا بيتريسكو و تزوجوا سنة 1946 و كان لها تاثير كبير على حياته السياسه و على رومانيا .
بعد الحرب العالمية الثانيه بقيت رومانيا تحت تأثير الاتحاد السوفييتى و وصل نيكولاي فى هذا الوقت لمنصب سكرتير اتحاد الشباب الشيوعى. بعدها لما وصل الشيوعيين للحكم سنة 1947. اشتغل نيكولاى فى منصب فى وزارة الزراعه وبعدها اصبح نائب وزير الدفاع و استمر ترقياته الى ان اصبح الرجل التانى فى الجزب الشيوعي الروماني بعد جيورجيو-ديج.

الوصول للقمة 
جيورجيو-ديج مات فى مارس 1965 و بعديها بيومين وصل تشاوشيسكو لمنصب السيكريتير الاول لحزب العمال الروماني و من اول الحاجات اللى عملها انه غير اسم الحزب لـ الحزب الشيوعي الروماني و غير اسم الدولة الرسمي لـ جمهورية رومانيا الاشتراكية.نيكولاي على الرغم من انه شيوعي الا انه كان على خلاف مع الاتحاد السوفييتي واشتغل من دماغه و حاول يعمل استقلال للسياسة الخارجة بتاعة رومانيا بعيد عن القبضة الحديدية بتاعة موسكو. فى سنة 1960 طلع رومانيا بره حلف وارسو وعارض بشدة و ع المكشوف الغزو السوفييتي لتشيكوسلوفاكيا سنة 1968. الخلاف دا بينه و بين السوفييت خلا موقف رومانيا غريب فلا هيا حتة من الغرب و لا هى تابع مخلص لسياسات الستار الحديدي.سنة 1974 القاب تشاوشيسكو زادت واحد لما ضاف ليهم لقب رئيس رومانيا و سيطر على كل مفاصل الدولة بمساعدة البوليس السري اللى كان بيراقب كل حاجة فى البلد و بيتحكم فى الازاعة و الصحافة و بيتعامل بقسوة شديدة مع اى معارضة.

من اشهر المشاريع اللى عملها نيكولاي مشروع التنظيم (Sistematizare) و اللى بيتضمن هد و اعادة بناء ونقل السكان على مزاجه و عمل محاولة لتغيير معالم العاصمة بوخارست بالكامل لدرجة انه فى التمانينات هد خمس بوخارست بما فيها من كنايس و مباني اثرية و بنى مكانها عمارات عالية و شوراع واسعة و ميادين كبيرة. بيت الشعب اللى بناه فى وسط بوخارست بيعتبر تاني اكبر مبنى إداري فى العالم كله بعد البنتاجون.

النهايه 

فى العشر سنين الاخيره من فترة حكم تشاوشيسكو ، علاقاته بالاتحاد السوفييتى الحليف الاكبر لرومانيا باظت وبقت وحشه وكمان علاقات رومانيا الخارجيه بالغرب و بالعالم بشكل عام بقت وحشه. وصل الشعب لدرجه محصلتش قبل كده من الفقر الشديد و فى ديسمبر 1989 قامت ثوره شعبيه فى مدينة تيميشوارا فى غرب رومانيا و منها انتشرت لمدن اخرى مثل كلوج و بوخاريست. حاول تشاويسكو فى الاول أنه يوقف المظاهرات دى لكن لما انضمت حبة وحدات من الجيش للشعب حاول يهرب هو و مراته فى طياره هليوكوبتر. الثوار قبضوا عليهم وعملولهم محاكمه عسكريه سريعه خدت ساعتين بس!! و اتحكم عليهم بالاعدام بالرصاص فى يوم عيد الميلاد 25 ديسمبر 1989. ربطوا ايديهم زى ما هو متعارف عليه فى حالات الاعدام بالرصاص، اتذاعت عملية الاعدام فى التليفزيون فى نفس اليوم عشان يصدق الشعب ان تشاوسيكو مات.

مواليد 1918
وفيات 1989
رؤساء رومانيا
ملحدين رومانيين
هارالد الاول ملك الدنمارك

هارالد بلوتوث (دنماركى: Harald Blåtand، نرويجى قديم: Haraldr Blátönn، نرويجى: Harald Blåtann) ملك يوتلاند (شبه جزيرة ألمانيا والدنمارك) اتولد حوالى سنة 935م و كان ابن الملك جورم العجوز (Gorm the old) و ثايرا Thyra (المعروفه باسم Thyre Danebod)، من المفترض أنها بنت هارالد كلاك ايرل يوتلاند. حكم هارالد بلوتوث كملك دنمارك من حوالى سنة 958 وملك النرويج حوالى سنة 970. فيه مصادر تقول ان ابنه سوين شاله عن الملك بالقوه. هارالد بلوتوث اتوفي فى يومسبورج.

حجارة ييلينج 
هارالد اصدر امر بعمل حجارة ييلينج على شرف والديه . موسوعة بريتانيكا (البريطانية) بتعتبر نقوش حجارة ييلينج اكتر نقوش معروفه فى الدنمارك. ملخص سيرة هارالد بلوتوث منقوشه على الحجاره.

تحويل الدنمارك 
تحويل الدنمركيين للمسيحيه و الأهم تحويل الملك هارالد بلوتوث للمسيحيه هو موضوع عليه اختلاف فى التاريخ مش بس علشان الكتاب فى العصور الوسطى زى ويدوكين الكورڤينى و ادم البريمينى كتبو قصص متناقضه عن تحول الملك هارالد بلوتوث للمسيحيه
ادم البريمينى كتب ان هارالد الاول كان متعاطف مع المسيحيين على عكس والده

حكم هارالد 
خلال فترة حكمه أشرف هارالد على تعمير مناطق كتير.

مصادر 

هارالد بلوتوث
هنرى كواندا

هنرى مارى كواندا( بالرومانى: Henri Marie Coandă )(اتولد 7 يونيه 1886- مات 25 نوفمبر 1972)،هو عالم و مخترع روماني و رائد فى علم الأيروديناميكا. هنري هو اللى بنى اول طيارة نفاثه فى العالم -الطياره كواندا 1910 واللي اتعرضت للناس سنة 1910 و لـ سوء حظّهُ اتحطمت الطياره فى اول عرض ليها فى باريس.

تكريما لاسمه فأكبر و أهم مطار فى رومانيا مطار اوتوبين اتسمى فى سنة 2004 مطار هنرى كواندا.

كواندا
مواليد 1886
وفيات 1972
وحش لوخ نس

وحش لوخ نس (Loch Ness) ده وحش مشهور ناس كتيرة اتكلمت عنه من كل حتة ف العالم، ومش معروف اذا كان موجود فعلا وللا لا. موجود ف بحيرة لوخ نس اللى ف اسكوتلاندا.
الحكاية دى ابتدت سنة 560 لما القديس "كولومبا" شاف وحش ضخم شكله غريب ظهر على الميّه، فوقّفه لما رفع الصليب ف وشّه وخلاّه يبعد. وبعد كدة فيه صيادين قالوا انهم شافوا الوحش دة فى الفترة اللى بين 1800 و1880، وبعد كدة الموضوع ابتدا يهدا لحد ما رجع يظهر تانى سنة 1933، لما واحد اسمه "جون ماكاي" ومراته شافوا وحش كبير ف البحيرة. وقالوا انه ظهر ثوانى واختفى ف المايّة تاني.

بعدها جت تقارير كتير بتقول ان فيه ناس شافته، وسنة 1934 واحد اسمه دكتور "روبرت كينث ولسون" قال انه شاف الوحش براس ديناصور طالع م البحيرة ونزل تانى بسرعة، بس روبرت قِدر يصوره ودى كانت اول صورة واضحة للوحش. بعدها انهالت المكالمات ان فيه ناس كتير شافته وابتدت تظهر صور كتير للوحش دة.

اللى بيقولوه الناس اللى مش مصدقة 

من بعد موضوع "روبرت كينث ولسون" ابتدت اسهم المدينة تزيد والسياح ييجوا عشان يشوفوا الموضوع دة، وبقت مدينة سياحية. فيه ناس بتقول ان عشان كدة مدينة لوخ نس مرضيتش تدوّر فى الموضوع دة وتشوف اذا كان صح وللا لا.

فيه اللى بيقول ان السبب ف الكلام دة هو "جون ماكاي" وانه مستفيد من الاشاعة دى عشان عنده اشهر فندء فى على البحيرة.

فيه اللى بيرفض القصة اصلا عشان بدايتها دينية.

فيه 10.000 صورة للوحش دة لحد النهاردة، فى اواخر التمانينات شركة كودك ابتدت تشوف الصور دى حقيقية وللا متفبركة. وطلع ان 30 صورة بس من العشرتلاف همّا اللى حقيقيين والباقى متفبرك.

من فترة التمانينات العلما ابتدوا يهتمو بالموضوع ويعملوا ابحاث عن وجود الوحش دة وجت النتايج كلها سلبية، يعنى ملقوش وحش.

سنة 1993 "كريستيان سبريلنج" قال ان الصورة اللى خدها دكتور روبرت سنة 1934 كانت خدعة عملها هو وصاحبه روبرت ، وان الوحش اللى ف الصورة كان قناع عملوه مخصوص عشان الخدعة دى وكريستيان لبسه، الكلام دة قاله كريستيان بعد ما روبرت مات.
 اللى بيأيدوا وجود الوحش قالوا انه مستحيل يعملوا قناع بالحجم الضخم دة.

سنة 2003 وكالة الاخبار بى بى سى اعلنت انها هتعمل بحث عن الوحش ف البحيرة واستخدمت 6000 جهاز سونار على حتت منفصلة بمساحة البحيرة كلها واستخدمت الاقمار الصناعية معاه، وبعد ما قال احد العلما على فراش الموت بانه اخترع دى الحكاية و ان الصورة كانت مجسم من الخشب البلاستيكى قاموا بفعل دى الخطوة و النتيجة كانت انه موجود بفعل وجود شعيرات لا ترى بالعين المجردة تحت فكه السفلى و  ساعتها  ماكانش الخشب البلاستيكى مصنوع

لنكات خارجية 

 سايت البحيرة
 لنك فيه مراقبة 24 ساعة للبحيرة فيديو

المصادر 
كتاب هادم الاساطير

وحش لوخ نس
ويكشينارى

الويكشيناري زيه زيه الويكيبيديا هوه مشروع من مشاريع مؤسسسة ويكيميديا و هوه عباره عن قاموس متعدد اللغات موجود ع الانترنيت عشان يبقى قاموس حر المحتوى. على العكس من القواميس العاديه، الويكشيناري بيكتبه بشكل جماعى مجموعه من المتطوعين بيسمحو لاي حد عنده انترنيت انه يعدل فى محتواه.
كلمة ويكشيناري متكوتة من مقطعين: ويكي و ديكشيناري يعني قاموس بالانجليزي..
فى 12 ديسمبر 2002، اتعمل اول ويكشيناري و كانت لغته هى الانجليزي و بعدين فى 29 مارس 2004 اتعمل اول ويكشيناري مش انجليزي ( كانو بالفرنساوي و البولاندي).

احصاءات الويكشيناري

لينكات برانيه 
 ويكشينارى مصرى ع الويكيبيديا
 صفحة ويكشيناري مصري الرئيسه ع الانكيوباتور

مراجع 

مشاريع ويكيميديا
ويكى

الويكى (Wiki) تكنولوجيا علشان تعمل مواقع تعاونيه. و فكرة الويكى ان اى حد ممكن يعدّل و يحرّر اى صفحة، يعني كل واحد بيعدل على شغل التانى.

تاريخ 
برمجة ويكى اخترعها وورد كاننجهام سنة 1994.

مبدأ 
النظرية هى أن مجموع المعرفة و الخبرة بتاعت المجموعة اكبر بكتير من الفرد. نفس المبدأ اللى اثبت نجاحهُ، اسلوب تطوير برمجيات حرة و مفتوحة۔ الويكى هو مجموعة من صفحات الانترنت متصممة ب تسمح لأى حد انه يشارك او يعدل اللى جواها، و بتستخدم لغة تعليم بسيطة.

اصل الكلمه 
ويكي هى اساساً كلمة من هاواى معناها سريع ونطقها الانجليزى "wiki" قالوا انه اختصار ل "What I Know Is" يعنى "اللى اعرفه هو" وطبعاً ده backronim.

ويكيهات 
الويكيهات فى العاده بيتعمل بيها مواقع تعاونية. الموسوعة التعاونية ويكيبيديا واحدة من اشهر الويكيهات الموجودة۔
[[File:HNL Wiki Wiki Bus.jpg|300 px|thumb|اوتوبيس الويكى ويكى فى مطار هونولولو الدولى

الانترويكى 
الانترويكى  هى طريقة لوصل مواقع الويكى المختلفة على شبكة الانترنت.

لينكات برانيه

مصادر 

ارشادات ويكيبيديا مصرى
ويكيبيديا

ويكيپيديا ( Wikipedia) موسوعه مفتوحه متعدده اللغات, المشروع بتديره مؤسسة ويكيميديا (Wikimedia). اسم ويكيپيديا هو خليط من الكلمات ويكى (التكنولوجيا لخلق مواقع تعاونيه), و كلمة encyclopedia (موسوعه). ابتدا جيمى ويلز و لارى سانجر ويكيپيديا فى يناير 2001. ويكبيديا الانجليزى فيها معلومات كتيره قوى.

التسميه 
الكلمه  () جايه من wiki (نوع من تكنولوجيا التحرير) و encyclopedia (موسوعه): wiki+(encyclo)pedia.

تكنولوجيا 
وورد كاننجهام اخترع برمجة ويكى سنة 1994 و وصفها سنة 2006 انها فكره اتصور ان ماحدش هايدفع فلوس علشان يشتريها.

موسوعيه 
ويكيپيديا عباره عن مخزن معلومات بيقولوا عليه الكتابه الموسوعيه: الموسوعه اللى ممكن أى حد يعدلها دقيقه ومتكامله ومتنوعه ومفتوحه ومحايده ومجانيه لكل الناس. ممكن اى حد يساهم فى تحريرها. المعلومات دى ناس زيك وزيى حطوها وكتبوها وخلوها موجوده للى عايز يشوفها ويستعملها اكتب كلمه زياده, صلح غلطه فى الكلمه. اعدل جمله مكتوبه مش مظبوط. اكتب مقاله جديده خالص. أهم حاجه انك متخافش من انك تغلط. فى ويكيپيديا مفيش حاجه مينفعش نصلحها لو خربت. لو متعرفش تكتب بطريقه موسوعيه, حاول تترجم من النسخه الانجليزى او نسق مقاله من المقالات اللى محتاجه تنسيق. المشكله مش اللى الناس تقدر تعمله, المشكله ان محدش يعرف انه ممكن يساعد و انهم يقدروا يكتبو و يعدلو.

سياسة تضارب المصالح فى ويكيبيديا ما بتشجعش كتابة مقالات عن نفسك او اصحابك او كتبك او اكتشافاتك او ابداعاتك الشعريه علشان المقالات دى ممكن تكون متحيزه. ويكيپيديا بتستعمل كزا رخصه, منهم Creative Commons.

بداية الموسوعه 

المشروع ابتدا بويكيپيديا انجليزى فى 15 يناير, 2001. لحقت بسرعه بعدها ويكيپيديا فرنساوى. وبعد كده نسخ كتيره. فيه جهود كبيره لتأكيد الطبيعه الدوليه للمشروع. اعتمدت على Nupedia السابقه.

ويكيپيديا انجليزى وصلت لـ 1,000,000 مقاله فى 1 مارس 2006.

فى 20 سبتمبر 2004 وصلت ويكيپيديا لـ 1,000,000 مقاله فى أكتر من 100 لغه.   ويكيپيديا انجليزى هى الاكبر بعدد مقالات 2,000,000. فيه 700,000 مقاله فى 190 لغه. البعض ضخم. والبعض مازال فى البدايه. بمقاله او اتنين.

من بداية نوفمبر 2006. فيه 174 نسخه من ويكيپيديا فيها أكتر من 100 مقاله. 51 منها فيها أكتر من 10,000 مقاله. و 17 منها فيها أكتر من 50,000 مقاله. بالنسبه لويكيپيديا انجليزى, ألمانى, فرنساوى, پولاندى, يابانى, هولندى, طليانى, پورتوجالى, سويدى, اسپانى, روسى, و فنلندى فيها أكتر من 100,000 مقاله فى كل واحده.

اتجاه الموسوعه 

ويكيپيديا مشروع عشان بُنا موسوعات حره بكل لغات العالم وتكون كلها مكتوبه من وجهة نظر "محايده".
الموسوعه هى موسوعه محايده و مش مرتبطه بأى دين او اى اتجاه سياسى, موسوعه مفتوحه و محايده و مجانيه للناس كلها. هى مشروع موسوعه متعددة اللغات, مبنيه على الويب (web). بتشغلها مؤسسة ويكيميديا (Wikimedia). اللى بتعتبر منظمه مش ربحيه. ويكيپيديا هى موسوعه ممكن اى يوزر يعدل و يحرر و يبتدى مقالات جديده فيها.

الويكيپيديات 

من اول يونيه 2007, فيه 249 نسخه من ويكيپيديا. زياده على كده تلاته للقرايه بس.

الويكيپيديات بعدد مقالات اكبر من 100,000 من 23 فبراير 2007

ملحوظة: الترتيب الاساسى حسب رمز اللغة, بسممكن ترتب الجدول من اى عمود.

شوف كمان 
 ويكيپيديا مصرى

لينكات برانيه

مصادر 

ادارة ويكيبيديا
مشاريع ويكيميديا
يزيديه

اليزيديه (كوردى: ئێزیدی, Êzidî; عربى: يزيدى, ايزدى; سـِريانى: ܓ̰ܠܟܝܐ) هو دين كوردى من اُصول هندو-اوروبيه قديمه. اليزيديين فى الاساس متكلّمين بـ الكوردى و قبل كده كانو بيتكلمو سيريانى, علشان بيقولو اصلهم أشورى. و لحد النهارده بيعيشو فى مناطق السريان فى سوريا و العراق و تركيا و عاداتهم زى بعض بالظبط. مايفرقهمش الا اللغه الكوردى دلوقتى, و أغلبهم عايشين فى منطقة الموصل فى شمال العراق. فيه مجتمعات مُحافظه فى جنوب القوقاز و تركيا و سوريا, بس هما قلّو من ال1990ات, و افرادهم هاجرو على اوروبا, و بالذات المانيا . اجمالى عدد اليزيديين فى العالم هو 800 الف و مليون.

مصطلح ”داسنى“ |Dasni| بيستعمل غلط غالباً. فيه قبيله يزيديه كبيره اسمها ”داسنى“. فيه يزيديين كتير تابعين للقبيله, و الكلمتين بيستعملو بدل بعض. اليزيديين مش بيعرّفو نفسهم بـ الكلمتين دول.

ديموجرافيا 
اليزيديين عاملين طايفه مهمه من الاقليات العراقيه. التقديرات فى حجم طوايف اقليات العراق بتختلف اختلاف كبير, بين 70,000 و 500,000. الطايفيه الجورجيه قلّت جداً (قلّت من 30,000 فى التسعينيات لـ 14,000 فى 2008), لكن المجتمعات المحليه فى ارمينيا كانو ثابتين أكتر (شويه 40,000 بالنسبه لـ تعداد 2001). فى روسيا, فيه 31,273 سكان يزيديين (تعداد 2002). فى سوريا, فيه مجموعتين اساسيه, فى الـ”جزيره“ و الـ”كورد دايجى“ |Kurd Daege|, عددهم تقريباً 15,000 واحد. فى تركيا, دلوقتى باقى يزيديين فى شوية مُدن فى جنوب-شرق ديار بكر |Diyarbakir|, فضل طايفه من 80,000 واحد, سنة 1970 (و قلّو لـ 23,000 فى 1985 و 377 فى 2007).

اجمالى عدد اليزيديين بين 200,000 و 300,000 شخص, بس التقديرات بتختلف بالنسبه لـ حجم سكانهم, بسبب سرية التقاليد اليزيديه لما الواحد يسألهم عن معتقدهم الدينى. تقديرات اقل بـ 100,000, و تقديرات عاليه حوالى 700,000. اليزيديين المغتربين هما متركّزين فى المانيا, و عددهم بين 20,000 و 40,000, فى الاساس فى نيدرزاكسن (Niedersachsen) و نوردراين-ڤيستفالن (Nordrhein-Westfalen), أغلبهم من تركيا. فى مجتمعات متشتته أصغر بـ كتير موجودين فى نيديرلاند. فيه مجموعات صغيره جداً موجودين فى بلجيكا, الدنمارك, السويد, فرنسا, سويسرا, المملكه المتحده, امريكا, كندا و اوستراليا, احتمال مجموعهم اقل من 5,000 واحد.

اصول اليزيديه 

اصول اليزيديه بترجع للشرق القريب فى فترة قبل التاريخ. مع ان اليزيديين بيتكلمو كوردى, دينهم—فرع من اليازدانيه—متأثر جداً بـ من الميثرانيّه القديمه, و التقاليد الدينيه بتاعة بلاد بين النهرين, و المسيحيه و الاسلام. اماكنهم المقدسه الاساسيه موجوده فى لاليش |Laliş| فى شمال الموصل. اليزيديين بيسمّو نفسيهم Êzidî او Êzîdî, او فى شوية مناطق Dasinî (الاسم الأخرانى فى الاساس اسم لـ قبيله). فيه شوية علما طلّعو اسم يزيدى من اللغه الايرانى القديمه ”يازاتا“ |yazata| (وجود الاهى), لما تانيين بيقولو ان الاسم متتاخد من الخليفه الأموى يزيد الاول (يزيد بن معاويه بن ابى سفيان), اللى كان اليزيديين بيمجّدوه كـ تجسيد للصوره الالاهيه ”سلطان ازى“ |Sultan Ezi| (الرأى ده ماعادش مقبول بانتشار). اليزيديين نفسيهم بيئمنو ان اسمهم متجاب من كلمة ”الاه“ ييزدان |Yezdan| او ازيد |Êzid|. الممارسات الثقافيه بتاعة اليزيديين باين عليه الكورديه, و تقريباً كلهم بيتكلمو ”كورمانجى“ (كوردى شمالى), ماعاده مدن زى ”باشيقا“ |Bashiqa| و ”باهازانى“ |Bahazane| فى شمال العراق. اللغه ال”كورمانجى“ هى, بـ التقريب, اللغه بتاعة كل التقاليد الدينيه المحكيه بتاعة اليزيديين. عشان كده, اصول الديانه معقده شويه.

ملاحظات 

 
اديان
يسرا

يسرا ممثله مصريه اسمها الحقيقى سيڤين حافظ

حياتها
اسمها الاصلى سيڤين حافظ نسيم .اتولدت يوم 10 مارس1955 فى القاهره فى مصر .  اتجوزت خالد سليم مهندس الديكور المصرى ابن لعيب الكوره صالح سليم و اخو الممثل هشام سليم

سنة 2006 اختاروها تكون سفيره للنوايا الحسنه.

أعمالها

من الأفلام 
ساهمت فى أهم الأعمال السينمائية الحديثة وعملت مع أهم المخرجين مثل يوسف شاهين وشاركت معظم الممثلين النجوم فى أدوار رئيسية مثل نور الشريف وعادل إمام وغيرهم ولعبت يسرا دور البطولة فى حوالى 81 فيلم و 20 مسلسل و 3 مسرحيات  . 

من أفلامها:

من المسلسلات

من المسرحيات 
 لما بابا ينام.
 كعب عالى.
 بدايه و نهايه.

مواليد 1955
ممثلات مصريات
مغنيات مصريات
ممثلات اغراء
نسويين مصريين
مصريين ضد ثورة 25 يناير
يوتلاند

يوتلاند شبه جزيره دانماركيه جزء من الدنمارك و واحده من التلات اجزاء التاريخية للدنمارك ، يوتلاند بتفصل بحر الشمال عن بحر كاتيجات و بحر البلطيق. يوتلاند بتتضمن الجزء الشمالى من المانيا.

التاريخ 

يوتلاند على مر التاريخ واحدة من التلات أراضى اللى بتشكل الدنمارك ، والأراضى التانيه هى سكانيا و زيلندا. و قبل كده ، حسب كلام بطليموس كانت وطن القبايل السيلتيك الجرمانية الكيمبريين Cimbri و التوتونيين Teutons و الشاروديين Charudes.

هارالد بلوتوث كان ملك يوتلاند (شبه جزيرة المانيا و الدانمرك) اتولد حوالى سنة 910 و حكم كملك الدانمرك من حوالى سنة 958 و ملك النرويج حوالى سنة 970.

الحرب العالمية الأولى 
فى الحرب العالمية الأولى ، كانت معركة يوتلاند واحده من اكبر المعارك البحريه فى التاريخ.

الدنمارك
يورو

اليورو € (Euro) هو العملة الرسمية للاتحاد الاوروبي و اليورو الواد متقسم ل 100 يوروسينت. اليورو بتستعمله 18 دولة معروفة باسم منطقة اليورو الدول دي هى النمسا و بلجيكا و قبرص و فينلاندا و فرنسا و المانيا و اليونان و ايرلاندا و ايطاليا و لوكسيمبورج ومالطا و هولاندا و البرتغال و سلوفينيا و سلوفاكيا و اسبانيا و استونيا. و زيادة على الستاشر دولة دول، فى كمان خمس دول بتستعمله بعد ما عملو اتفاقيات خاصة مع الاتحاد الاوروبي و فى كمان ست دول بتستعمله من مش ما ياخدو موافقة الاتحاد الاوروبي.
بدأ اليورو فى الاستعمال فى ا يناير 2002 و دلوقتي منطقة اليورو بتضم 320 مليون انسان اوروبي و فى مارس 2007 بقت منطقة اليورو اكبر اقتصاد على مستوى العالم بعد ما وصل سعر الصرف لليورو قدام الدولار الامريكي 1.56.

الخصائص 
الورق اللى بيستعمل فى طباعة اوراق البنكنوت بتاعة اليورو معمول من 100% الياف قطن خالص, و دا بيخليها تعيش فترات اطول و بيديها ملمس ناعم و متميز.

شوف كمان 
 ليستة العملات

لينكات برانيه 
 الأوراق النقدية اليورو-صور وتاريخ

مصادر 

يورو
يورو